《送陈正德长慈湖》
宋代·牟巘

本斋之孙盛词华，下视流辈十倍过。家书虽散尚千卷，其奈储无儋石何。

二昆研席相与共，勘辨不遣毫发讹。一朝束书慈湖去，慈湖之学自象梭。

人之高明骛高远，不由梯级陡上坡。而其下者保固陋，终岁无路登嵯峨。

万形惟实乃无弊，此道自古传思轲。慈湖论心论无我，真意初不烦镌磨。

虚明一语更超绝，不肯与人同其波。却笑禅宗用心错，我每读此毋麾哦。

微言日绝诸老尽，独抱永感如宿疴。君家诗友讲贯熟，持之以注岂在他。

我耕我穫粒我腹，而彼徒梦笠与蓑。

作者简介：牟巘（一二二七～一三一一），字献甫，一字献之，学者称陵阳先生，井研（今属四川）人，徙居湖州（今属浙江）。以父荫入仕，曾为浙柬提刑。理宗朝，累官大理少卿，以忤贾似道去官。恭宗德祐二年（一二七六）元兵陷临安，即杜门不出，隐居凡三十六年，卒年八十五。有《陵阳集》二十四卷（其中诗六卷）。事见《宋元学案》卷八○，清光绪《井研县志》卷三一有传。牟巘诗，以影印文渊阁《四库全书》本为底本，校以清乾隆十二年周永年刻《陵阳先生集》（简称周本）、清抄本（藏北京图书馆）。底本诗集外之诗及新辑集外诗附于卷末。